CELEX: E2016P0003
Language: el
Date: 2016-02-19 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Norges Høyesterett στις 19 Φεβρουαρίου 2016 στην υπόθεση Ski Taxi SA, Follo Taxi SA og Ski Follo Taxidrift AS v staten v/Konkurransetilsynet (Υπόθεση E-3/16)

26.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/16
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Norges Høyesterett στις 19 Φεβρουαρίου 2016 στην υπόθεση Ski Taxi SA, Follo Taxi SA og Ski Follo Taxidrift AS v staten v/Konkurransetilsynet
   (Υπόθεση E-3/16)
   (2017/C 26/07)
   Στις 19 Φεβρουαρίου 2016 υποβλήθηκε αίτηση προς το Δικαστήριο ΕΖΕΣ από το Norges Høyesterett (Ανώτατο Ακυρωτικό Δικαστήριο της Νορβηγίας), η οποία παραλήφθηκε από τη Γραμματεία του Δικαστηρίου στις 24 Φεβρουαρίου 2016, για έκδοση συμβουλευτικής γνώμης στην υπόθεση Ski Taxi SA, Follo Taxi SA og Ski Follo Taxidrift AS v staten v/Konkurransetilsynetσχετικά με τα ακόλουθα ερωτήματα:
   
               1.
            
            
               Ποιο είναι το νομικό κριτήριο για να προσδιοριστεί αν μια συμφωνία μεταξύ επιχειρήσεων περιορίζει εξ αντικειμένου τον ανταγωνισμό κατά την έννοια του άρθρου 53 της συμφωνίας για τον ΕΟΧ;
               
                           α)
                        
                        
                           Σε αυτό το πλαίσιο, για να είναι δυνατός ο χαρακτηρισμός μιας μορφής συμπεριφοράς ως παράβασης εξ αντικειμένου, σύμφωνα με το άρθρο 53 της συμφωνίας για τον ΕΟΧ, αρκεί η συνεργασία να είναι ικανή να περιορίσει τον ανταγωνισμό;
                        
                     
         
               2.
            
            
               Ποια είναι η νομική σημασία για την εξέταση του αν μια συμπεριφορά συνιστά παράβαση εξ αντικειμένου, το γεγονός ότι η συνεργασία αυτή ήταν προφανής για την αναθέτουσα αρχή;
            
         
               3.
            
            
               Ποια νομικά κριτήρια πρέπει ειδικότερα να ληφθούν υπόψη όταν εξετάζεται κατά πόσον μια συνεργασία που λαμβάνει τη μορφή δύο ανταγωνιστικών εταιρειών που υποβάλλουν κοινή προσφορά μέσω κοινής επιχείρησης στο πλαίσιο της οποίας οι δύο επιχειρήσεις είναι υπεργολάβοι της εν λόγω κοινής επιχείρησης, πρέπει να θεωρηθεί ότι συνιστά παράβαση εξ αντικειμένου;